Muri har vært programleder for Disney Scandinavia og talentkonkurransen i 2010. Han har også deltatt i miljø- og antimobbekampanjer rettet mot barn for Disney Channel og NRK. I november 2012 slapp han singelen «Even a Fool». Samtidig som han har jobbet med popmusikk, har Bjørn Muri hatt et nært profesjonelt forhold til orkesterlederen Kjell Karlsen. Karlsen tok Muri under vingene allerede under Idol-tiden, og han har vært en slags musikalsk mentor for Muri. De har opptrådt sammen både på radio, små og store scener. I 2009 bidro han blant annet på Karlsens prosjekt . I 2013 var Muri med på å starte opp plateselskapet BiteMark Productions AS, som har som mål å levere ferdige låter og produksjoner for andre artister. Selskapets første låt, «Det va'kje mi tid», ble lansert gjennom Melodi Grand Prix i 2013. Dette selskapet ble avviklet i februar 2018.